লোহাম

লোহাম (অনুবাদ:ধাতু) হল ২০১৫ সালে মুক্তিপ্রাপ্ত ভারতীয় মালয়ালম মারপিটধর্মী চলচ্চিত্র। চলচ্চিত্রটির রচনা ও পরিচালনা করছেন রণজিৎ। আশীর্বাদ সিনেমাসের ব্যানারে চলচ্চিত্রটি প্রযোজনা করেছে অ্যান্টনি পেরুম্বাভুর। চলচ্চিত্রটিতে একটি রহস্যজনক চোরাচালান অভিযান এবং  সোনার অদৃশ্য হওয়ার কাহিনি চিত্রায়িত হয়েছে। চলচ্চিত্রের মূল ভূমিকায় অভিনয় করেছেন মোহনলাল, রেঞ্জি পাণিকর, সিদ্দিক, আন্দ্রেয়া জেরেমায়া ও আজমল আমির।

শ্রীবালসান জে. মেনন এই চলচ্চিত্রের সুরারোপ এবং সি. রাজামণি ফিল্ম স্কোর পরিচালনা করেন।
লোহাম চলচ্চিত্রটি ২০১৫ সালের ২০ আগস্ট ভারতে ২৫০টির বেশি প্রেক্ষাগৃহে মুক্তি পায়। একই বছরের ২৮শে আগস্ট সংযুক্ত আরব আমিরাত ও যুক্তরাজ্যে চলচ্চিত্রটির বাণিজ্যিক মুক্তি দেয়া হয়। এটি মুক্তির প্রথম দিনেই সর্বোচ্চ-উপার্জনকারী  মালয়ালম চলচ্চিত্র হয়ে উঠে।  কোটি রুপি () বাজেটের চলচ্চিত্রটি বিশ্বজুড়ে বক্স অফিসে ₹১৪ কোটি রুপি ( মিলিয়ন) আয় করে। এটি সমালোচকদের কাছ থেকে মিশ্র প্রতিক্রিয়া অর্জন করে। সমালোচকদের অধিকাংশই চলচ্চিত্রটির কলাকুশলীদের অভিনয় ও প্রযুক্তিগত দিকগুলির প্রশংসা করলেও এর চিত্রনাট্যের সমালোচনা করেন।

কাহিনি

 কুশীলব   

উৎপাদন
অগ্রগতি  
থাম্ব|ক্যালিকট আন্তর্জাতিক বিমানবন্দর, যেখানে গোপন সোনা সংবলিত কাস্কেটটি গন্তব্যে প্রেরণের জন্য আনা হয়েছিল|alt=ক্যালিকট আন্তর্জাতিক বিমানবন্দর  
২০১৩ সালে, রণজিৎ আশীর্বাদ সিনেমাস-এর জন্য মোহনলাল ও মঞ্জু ওয়ারিয়ার অভিনীত একটি চলচ্চিত্র প্রযোজনার পরিকল্পনা ঘোষণা করেন, যা ভারতের কেরালায় আয়োজিত বার্ষিক বিষু উৎসবে ২০১৪ সালে মুক্তি পাওয়ার কথা ছিল। প্রযোজনা শুরু হওয়ার কথা ছিল ২০১৩ সালের ডিসেম্বরে। লোহম-এর ঘোষণা মিডিয়ায় ব্যাপক মনোযোগ পায়, কারণ এটি ছিল মঞ্জু ওয়ারিয়ারের পর্দায় প্রত্যাবর্তন—অভিনেতা দিলীপ-কে বিয়ে করতে তিনি চলচ্চিত্র শিল্প ছেড়ে দিয়েছিলেন। প্রিথ্বিরাজ সুকুমারন-এর অভিনয়শিল্পী হিসাবে যোগদানের পর মিডিয়া কভারেজ আরও বেড়ে যায়। তবে, চলচ্চিত্রটি আনুষ্ঠানিক ঘোষণার অল্প পরেই বাতিল হয়ে যায়। রণজিৎ ব্যাখ্যা করেন যে, প্রাক-প্রযোজনা পর্যায়ে একই ভাষার অন্য একটি চলচ্চিত্রের গল্পের সাথে মিল থাকায় এটি বাদ দেওয়া হয়।

পরবর্তীতে ওই বছর, তিনি মোহনলালকে নিয়ে একই প্রযোজনা সংস্থার সাথে জি ফর গোল্ড শিরোনামে আরেকটি চলচ্চিত্রের পরিকল্পনা করেন। কোঝিকোড় ও কাসারগোদ-এ ১০ জানুয়ারি ২০১৪ থেকে চিত্রগ্রহণ শুরু হওয়ার কথা ছিল, কিন্তু চিত্রনাট্যে সন্তুষ্ট না হওয়ায় রণজিৎ সময়মতো প্রযোজনা শুরু করতে পারেননি। ২০১৫ সালের ফেব্রুয়ারিতে চলচ্চিত্রটির শিরোনাম লোহম বলে গণমাধ্যমে আভাস দেওয়া হয়।

অভিনয়শিল্পী নির্বাচন এবং কলাকুশলী
লোহাম রঞ্জিত পরিচালিত পঞ্চম চলচ্চিত্র যেখানে মোহনলাল মুখ্য ভূমিকায় অভিনয় করেছেন। চলচ্চিত্রটিতে মোহনলাল একজন ক্যাব ড্রাইভারের চরিত্রে অভিনয় করেন। গৌরী নন্দা তার চরিত্রের প্রস্তুতির জন্য বক্সিং প্রশিক্ষণ নিয়েছিলেন। রঞ্জিতের পারিবারিক বন্ধুর কন্যা নিরঞ্জনা অনূপ চলচ্চিত্রটিতে মিথ্রি নামক এক দুর্ব্যবহারকারী তরুণীর চরিত্রে অভিনয়ের মাধ্যমে আত্মপ্রকাশ করেন। লোহাম আমির ও মোহনলালের মধ্যে মাদাম্পি (২০০৮) চলচ্চিত্রের পর দ্বিতীয় সহযোগিতা। আজমলের চরিত্রের পোশাক দেশের জনপ্রিয় তরুণ রাজনীতিবিদদের অনুসারে ডিজাইন করা হয়, যারা সাধারণত সাদা কুর্তা-জ্যাকেট পরিধান করে থাকেন। ২০১৫ সালের মার্চ মাসে নিশ্চিত হয় যে আজু ভার্গিস একটি অতিথি চরিত্রে অভিনয় করবেন। এছাড়াও দীপক পরম্বল, যিনি চিত্রগ্রহণের স্থানে মোহনলালের সাথে দেখা করতে গিয়েছিলেন, তিনি একটি অতিথি চরিত্রে অভিনয় করেন। এপ্রিল মাসে শ্রিন্দা আশাব, মণিকুট্টন ও পার্বতী মেননকে একটি সঙ্গীতানুষ্ঠানের জন্য অতিথি শিল্পী হিসেবে নিয়োগ দেওয়া হয়। হিন্দু বিবাহ সংগীতটি কালিকটে ধারণ করা হয়। একাধিক মিডিয়া আউটলেটে জানানো হয়েছিল পার্ল মানি চলচ্চিত্রটিতে একটি আইটেম নম্বর পরিবেশন করবেন, কিন্তু মানির একটি বিবাহের পোশাক পরিহিত সেলফি অনলাইনে লিক হওয়ার পর এই প্রতিবেদনটি ভুল প্রমাণিত হয়। তিনি একটি ক্যামিও চরিত্রে উপস্থিত হন। মানির দৃশ্যগুলি তিন দিনে ধারণ করা হয়। সালিম তার চরিত্রের জন্য দাড়ি রেখেছিলেন এবং মাথা কামিয়েছিলেন। তিনি বলেন, "চলচ্চিত্রে আমার গেটআপ ডোয়েন জনসন-এর মতো।"

চিত্রগ্রাহক এস. কুমারের পুত্র কুঞ্জুনি এস. কুমার লোহাম-এর চিত্রগ্রাহক হিসেবে নিযুক্ত হন। কুঞ্জুনি প্রথম রঞ্জিতের সাথে সহকারী পরিচালক হিসেবে কাজ করেছিলেন ইন্ডিয়ান রুপি (২০১১) চলচ্চিত্রের নির্মাণকালে, যখন তার পিতা চিত্রগ্রহণের দায়িত্বে ছিলেন। এর আগে, তাকে ২০১২ সালে রঞ্জিতের লীলা চলচ্চিত্রের চিত্রগ্রাহক হিসেবে আত্মপ্রকাশের কথা ছিল, কিন্তু নির্মাণ শুরুর দশ দিন আগে প্রকল্পটি বাতিল হয়। ডেকান ক্রনিকল-কে দেওয়া এক সাক্ষাৎকারে কুঞ্জুনি বলেন, চিত্রনাট্য বর্ণনার পর রঞ্জিত তাকে আরও বাস্তবসম্মত করতে ফ্রেমিং ও শটে গিমিক এড়াতে বলেন। রঞ্জিতের দ্বারা নির্বাচিত হয়ে অভিনয়জগতে আত্মপ্রকাশকারী মিথিলী চলচ্চিত্রটিতে অভিনয়ের পাশাপাশি সহকারী পরিচালক হিসেবে দায়িত্ব পালন করেন, যা ছিল তার পর্দার পিছনের প্রথম কাজ। তিনি চলচ্চিত্রের সাউন্ডট্র্যাকের একটি যুগ্ম গানেও কণ্ঠ দেন। রঞ্জিত চলচ্চিত্রের মৌলিক সঙ্গীত পরিচালনার জন্য শ্রীবালসন জে. মেননকে নির্বাচিত করেন।
চলচ্চিত্রের প্রাক-নির্মাণ পর্যায়ে রেঞ্জি পানিকর মেননকে রঞ্জিতের কাছে সুপারিশ করেছিলেন। সি. রাজামনি চলচ্চিত্রের স্কোর রচনা করেন।

দৃশ্যায়ন এবং বিপণন
২০১৫ সালের ৯ মার্চ হতে চলচ্চিত্রটির মুখ্য চিত্রগ্রহণের কাজ শুরু হয়।  চলচ্চিত্রের  দৃশ্যধারণ করা হয় কোচি,কালিকট,দিল্লি এবং দুবাইয়ের বিভিন্ন স্থানে।  

মোহনলালকে নিয়ে চলচ্চিত্রটির প্রথম লুক পোস্টার ২০১৫ সালের ২৯ জুন প্রকাশিত হয়। আগস্ট মাসের প্রথম সপ্তাহে আরও বিস্তারিত পোস্টার প্রকাশ করা হয়। প্রথম পোস্টারে মোহনলালকে কেন্দ্র করে একটি সমন্বিত অভিনয়শিল্পী দল দেখা যায়, যাদের অভিব্যক্তি থেকে চলচ্চিত্রটির থ্রিলার ধারার ইঙ্গিত মেলে। অন্য পোস্টারে মোহনলালকে সেনাবাহিনীর স্টাইলের ছদ্মবেশ প্যান্ট পরিহিত অবস্থায় দেখানো হয়।

২০১৫ সালের ১২ আগস্ট চলচ্চিত্রের ৪৩ সেকেন্ড দৈর্ঘ্যের প্রথম টিজার প্রকাশ করে।

মোহনলালের অভিনয় ও থ্রিলারধর্মী কাহিনির জন্য বিভিন্ন মিডিয়া প্রকাশনায় এটি ইতিবাচক প্রতিক্রিয়া পায়। 

টিজারটি প্রকাশের পরই অনলাইনে ট্রেন্ডিং শুরু করে।

সঙ্গীত

লোহাম: অরিজিনাল মোশন পিকচার্স সাউন্ডট্র্যাক শিরোনামে চলচ্চিত্রের সুরারোপ করেছেন শ্রীবালসন জে. মেনন এবং সঙ্গীতায়োজন করেন রফিক আহমেদ, মনোজ কুরূর ও রাজীব নায়ার। 
২০১৫ সালের ১৩ আগস্ট মাতৃভূমি পত্রিকার পরিবেশনায় চলচ্চিত্রের প্রথম গান প্রকাশিত হয়।
'কানাকা ময়িলাঞ্চি' শিরোনামে গানটি মৈথিলি'র কন্ঠে ধারণকৃত।

দ্য টাইমস অব ইন্ডিয়া মৈথিলি ও  শাহাবাজ আমানের দ্বৈত গানটিকে ,"একটি মধুর সুর" বলে আখ্যায়িত করে যা "মালয়ালম সিনেমার স্বর্ণযুগের কথা স্মরণ করিয়ে দেয়"। ১৭ আগস্ট কোচিতে অনুষ্ঠিত এক অনুষ্ঠানের তিনটি গান সংবলিত একটি অডিও সিডি সংস্করণে প্রকাশিত হয় ।



মুক্তি ও প্রতিক্রিয়া
লোহাম চলচ্চিত্রটি ২০১৫ সালের জুলাই মাসে রমজানে মুক্তি দেবার পরিকল্পনা থাকলেও এটির পোস্ট-প্রডাকশনে বিলম্বের কারণে মুক্তি পিছিয়ে দেওয়া হয়।পরিবর্তে স্থির হয় ওণম উৎসব উপলক্ষ্যে ২০ আগস্ট লোহাম চলচ্চিত্রটি মুক্তি পাবে।
২০১৫ সালের ২০ আগস্ট কেরলের ১৪১টি প্রেক্ষাগৃহে ও ২১ আগস্ট  অন্যান্য প্রেক্ষাগৃহে প্রদর্শিত হয়, ২৭ আগস্ট মধ্যপ্রাচ্যে,২৮ আগস্ট সংযুক্ত আরব আমিরাত ও যুক্তরাজ্যে চলচ্চিত্রটি মুক্তি দেয়া হয়।  টেলিভিশন সম্প্রচারের স্বত্ব যৌথ উদ্যোগে এশিয়ানেট ও কৈরালী টিভির কাছে যথাক্রমে ৬ কোটি এবং ১ কোটি ভারতীয় টাকায় বিক্রি করা হয়। 

 বক্স অফিস   
প্রথম দিনে ভারতের বক্স অফিসে চলচ্চিত্রটির মোট আয় ছিল ৩ কোটি ৫০ লক্ষ ভারতীয় রুপি। শুধু কেরল হতে লোহাম মোট আয় করে ২ কোটি ২০ লক্ষ রুপি। যেটি ২০১২ সালে মুক্তিপ্রাপ্ত মোহনলাল অভিনীত আরেক মালয়ালম ছায়াছবি কাসানোভা এর প্রথম দিনে সর্বোচ্চ আয়ের কীর্তি ভেঙ্গে ফেলে। চেন্নাইতে মুক্তির পর চলচ্চিত্রটি আরো ৩ লক্ষ রুপি আয় করে।

সমালোচকদের অভ্যর্থনা

কেরল কৌমুদী পত্রিকার রেজাথ আর. জি বলেন যে, "রঞ্জিত চলচ্চিত্রটি সুন্দরভাবে উপস্থাপন করেছেন", এবং কুঞ্জুন্নির ক্যামেরা কাজ ও শ্রীবালসনের তিনটি "সুন্দর" গানের প্রশংসা করেন। তিনি মন্তব্য করেন, "চিত্রনাট্যে আরও মনোযোগ দিলে এটি আরও ভালো হতে পারত... সমস্যা হলো ইন্টারভালের পরের অংশে গতি হারায়"।ডেকান ক্রনিকল পত্রিকা ছবিটিকে ৫-এর মধ্যে ২.৫ তারকা রেটিং দেন এবং বলেন, "মোহনলালের ভক্তরা ওশেন্স ইলেভেন বা স্পেশাল ২৬-এর মতো থ্রিলার দেখলে এখানে হতাশ হবেন... চিত্রনাট্য বা চিত্রগ্রহণে বিশেষত্ব নেই", তবে মোহনলালের অ্যাকশন দৃশ্য ও সিদ্দিকের অভিনয়ের প্রশংসা করেন।দ্য নিউ ইন্ডিয়ান এক্সপ্রেস পত্রিকার প্রমোদ থমাস লোহাম ছবিটিকে নিয়ে বলেন: "মলিউড সাম্প্রতিককালে পরীক্ষামূলক ধারায় এগোচ্ছে। দুর্ভাগ্যবশত, লোহম এর চেয়ে পিছিয়ে... অতীতের গৌরবের ছায়ায় থাকলে এমন চলচ্চিত্রই তৈরি হয়"। রেডিফ.কম পত্রিকার পরেশ সি. পলিচা বলেন, "লোহম উজ্জ্বলতাহীন এবং মোটেও মৌলিক নয়"।  সাইফি ছবিতে মোহনলালের অভিনয় ও সিদ্দিকের হাস্যরসের প্রশংসা করলেও চিত্রনাট্যকে দুর্বল বলে উল্লেখ করে।  মেট্রোম্যাটিনিপত্রিকার রাজ বিক্রম বলেন, "প্রযুক্তিগতভাবে চলচ্চিত্রটি সুন্দর... মোহনলাল এটির প্রাণ, তবে রঞ্জিতের সেরা কাজ নয় এটি"। বিহাইন্ডউডস ছবিটিকে ৫-এ ২.৫ রেটিং দিয়ে দিয়ে লিখে, "প্রত্যাশা কম রেখে দেখলে লোহম একবার দেখা যায়" বলে উল্লেখ করে ।

তথ্যসূত্র

বহিঃসংযোগ



বিষয়শ্রেণী:কোচিতে ধারণকৃত চলচ্চিত্র
বিষয়শ্রেণী:ভারতীয় মারপিটধর্মী রোমাঞ্চকর চলচ্চিত্র
বিষয়শ্রেণী:২০১০-এর দশকের ভারতীয় চলচ্চিত্র
বিষয়শ্রেণী:কালিকটে ধারণকৃত চলচ্চিত্র
বিষয়শ্রেণী:২০১৫-এর মারপিটধর্মী রোমাঞ্চকর চলচ্চিত্র
বিষয়শ্রেণী:২০১০-এর দশকের মালয়ালম ভাষার চলচ্চিত্র
বিষয়শ্রেণী:২০১৫-এর চলচ্চিত্র
বিষয়শ্রেণী:দিল্লিতে ধারণকৃত চলচ্চিত্র
বিষয়শ্রেণী:দুবাইয়ে ধারণকৃত চলচ্চিত্র
বিষয়শ্রেণী:মালয়ালম চলচ্চিত্র